Samarbeidsutvalgsmøte 23.09.26
Tilstede: 
Magnus Nilsen (FAU skolen), Joachim Andersen (FAU bhg), Magdalene Eldevik Kjosar (FAU bhg) Leif Ove Øya (UDF skolen), Elisabeth Eek (leder av sfo), Kim Johnny Wilhelmsen (leder av barnehagen) Linda Dagestad Øygarden (Høyre) og Geir Erling Birkeland (rektor)
Forfall:
Cecilie Haugsnes (UDF barnehagen), Heidi Stiansen (Fagforbundet), elevrådet
Konstituering
Utsettes til neste møte pga barnehagen holder på med foreldremøter nå og representantene velger i disse møtene.

Nytt fra elevrådet
Magnus (FAU leder skole) har fått tilbakemelding fra elevrådet på at det er veldig mye bra tilrettelegging for barna som har startet på skolen. Nye fine lekeapparater mm.
Døråpner inn til sfo fra utsiden slik at barna med spesielle behov kan åpne døra på egenhånd er ønsket fra elevrådet. Geir Erling forteller at det er et bevisst valg at man ikke har elektrisk åpner på denne døra. Vi vil vurdere etter litt tid om det er behov for dette. Foreløpig bruker vi andre innganger. Det vil trolig dukke opp flere ting som må utbedres/tilrettelegges etterhvert som vi får brukt området litt mer.

Barnehagen
Man er i gang med gjenoppbyggingen av lagerbygningen/søppelbygningen
Vi har fått investeringsmidler og forsikringsordning slik at vi får dekt det som gikk tapt.
Kunstgress, klatrestativ ser veldig bra ut. Flotte leker som kommer nå
Bygginga er ferdig om et par ukers tid.

Fjellet
Det raste ut litt i våres. Dette er ferdig sikret slik det er nå.
Sol
Det kan bli utfordrende med sterk sol i barnehagen nå som trærne har blitt kappet ned. Må tenke igjennom hvordan vi skal gjøre dette når våren kommer. Gode ideer tas imot med takk. Kanskje kan vi bruke noen duker som tas opp og ned? Hans Kristian Bilstad som er ansvarlig for disse tingene i Arendal Eiendom kan kanskje kan noe om dette. Kim hører med han.
Dugnad til våren.
Se på skråningen ned mot skolen
Kan vi samkjøre dugnaden med skolen?
Mulighet for å ta inn flere små barn i barnehagen
Vi tenker å opprette en mellomstor barnegruppe for å få inn flere barn i barnehagen. Vi ser at det er flere små barn som ønsker seg inn i barnehagen, men vi strever med å få plass til dem på grunn av begrensinger på småbarnsavdelingene. Ved å opprette en mellomstor barnegruppe vil disse få en fin overgang til storbarnsavdelingen og vi får anledning til å ta inn flere små barn.

FAU skolen
Ikke hatt FAU møte enda. 
Skal være et stort AKFU møte 05.11 på kulturhuset.

Nytt fra politikken
Tilstandsrapport fra barnevernet
Antallet saker går ned. Spesielt blir det mindre saker blant de yngste barna. De sakene som kommer er ofte mer kompliserte nå enn tidligere.
Barnevernsvakta i Kristiansand virker å fungere bra.
Tilskuddsordning forebyggingsprogram
Legger noe midler tilbake til helsestasjonen til de eldste barna.
Bruker noe på Moltemyr og Birkenlund med tanke på nærmiljøstatus.
Lia barnehage
Legge denne inn i Stuenes skole og opprette et oppvekstsenter er et forslag fra possisjonen.
Ferie SFO
Forslaget til kommunedirektøren er at det er opp til den enkelte skole fremover. Skolene kan samarbeide om ønskelig. På bakgrunn av den gode bygningen og tilrettelegging som er gjort for enkelte barn vil vi være ved Strømmen fremover.
Skolebytte
Nye rutiner for bytte av skoler kommer. Tidligere har det vært tilnærmet fritt skolevalg ved ledig kapasitet.
Løypemeldinger
Oppvekstutvalget har bedt om løpende meldinger i fra administrasjonen om hvordan det går med Fremtidens skole.
Skolens ordensreglement
Er godkjent i bystyret. Skolen har laget en kortfattet elevutgave som brukes mot elevene. Denne er det ikke gjort endringer på i år.
Oppvekstkomiteen
Skulle vært på Strømmen i september.  Utsatt inntil videre.

Økonomi
Regnskap
Ligger i balanse pr. tertial. Barnehagen med et lite overskudd og skolen i balanse. Blir utfordrende fremover mot jul på bakgrunn av de sammensatte utfordringene knyttet til elever med særskilte behov. Skolen er ikke tilført ekstra midler i forbindelse med at disse barna har startet ved Strømmen.
Budsjett
Veldig krevende for skolen sin del. Kommer ikke utenom nedbemanning slik det ser ut nå. Rammene for 2027 er veldig krevende og med tanke på nedgangen i antall elever reduseres budsjettet vårt betydelig. I tillegg kommer forventningen til innsparing.


























